Nghenisa xivilelo eka va Independent Complaints Directorate . Loko u nghenisa xivilelo eka Hofisi ya Tiko, mhaka yi ta yisiwa eka Hofisi ya Xifundzhankulu leswaku ku endlwa vulavisisi. Eka xirungulwana lexi mutsari u kombisa leswaku leswi munhu a lavaka leswaku vanhu van'wana va n'wi endla swona, na yena hi swona leswi a faneleke ku swi endla eka vona. Mhaka leyi yi vonaka loko Lucas na vanghana va yena va ta va va rhumiwile ku ya dlaya Tatana Moses Ntuli na hinkwavo lava a nga ta kumeka a ri na vona. Va n'wi kumile eLalani enkosini wa Nkulukumba Mulamula a ri karhi a vulavula. Va n'wi baleserile va tlhela va balesela vanhu lava ngi a va ri nkosini. Vo tala va vona va lovile, loko van'wana va lo vaviseka kunene. Siku leri landzelaka Lucas u xavile phephahungu kutani a fika ekaya a ganama a ri hlaya. Loko a ri karhi a hlaya, u hlanganile na mavito ya vanhu lava dlayiweke enkosini. Exikarhi ka mavito wolawo, a ku ri na vito ra Cawuke, munghana wa tata wa yena na vito ra tata wa yena. U sungurile ku rila hi xiviti. Loko munghana wa yena Zoro a nghena endlwini u vutisile Lucas leswaku u rilela yini. Lucas u n'wi hlamule leswaku exikarhi ka vanhu lava dlayiweke enkosini, ku na tata wa yena. A a vilerisiwa hi leswi a nga dlaya tata wa yena. Nhlamulo ya Zoro a yi komba swona leswaku leswi munhu a lavaka leswaku vanhu van'wana va n'wi endla swona, na yena a a swi endle eka vona. Zoro u byela Lucas leswaku u endlile a nga dlaya tata wa yena na ku n'wi vutisa leswaku kasi a a lava ku dlaya tata wa mani.